text: Thesis 1.
  SEquitur Ancus Martius, Numae ex filia Pompilia nepos, ad pacis bellique artes aeque promptus. Imprimis vero & paravit auctoritatem sibi & tutanus est eo ingenio, quod civile Tacitus Annal. II. appellavit. Quo infimo etiam cuique faciens copiam sui, & popularibus officiis exhibendis intentus, gratissimam multitudini reddidit summae istam potestatis personam. Qui enim vim ac decus majestatis hac ratione imminui statuunt aut everti, egregie falluntur.